
Pivola 10, 2311 Hoče
6.7. 2026
ZAPISNIK
8. redna seje Študentskega sveta FKBV UM, dne 6. 7. 2026
8. redna seja ŠS FKBV je potekala v ponedeljek, 6. 7. 2026, ob 20.00 uri preko aplikacije MS Teams.
Prisotni na 8. redni seji ŠS FKBV
	Prodekanica za študentska vprašanja
	 Pia Narat
	

	
	1. Letnik
	2. letnik
	3. letnik
	4. letnik
	5. letnik
	absolventi

	Prisotni člani ŠS FKBV
	Katja Cafuta
	Maja Vizjak, Žiga Helbl
	Vid Švab
	Lara Črnčič
	
	L0arisa Motaln

	Odsotni člani ŠS FKBV
	Anže Hren
	
	Blažka Horvat
	
	Kaja Žučko
	

	Prisotni sočlani ŠS letnika 
	Nuša Vogrin
	Julija Vujovič
	
	

	
	

	Odsotni sočlani ŠS letnika
	
	Žan Litrop
	
	
	
	

	Ostali prisotni
	Dekan red. prof. dr. Aleš Gregorc
	



Pia Narat, prodekanica za študentska vprašanja FKBV UM in predsedujoča na seji, pozdravila navzoče, preverila sklepčnost ter pričela z delom.

Ad. 1. Potrditev predlaganega dnevnega reda 8. redne seje ŠS FKBV UM
Predsedujoča je predstavila predlagan dnevni red:
1. [bookmark: _Hlk215242385]Potrditev predlaganega dnevnega reda 8. redne seje ŠS FKBV UM
2. Potrditev zapisnika 7. redne seje ŠS FKBV UM
3. Poročilo o izvršitvi sklepov 
4. Poročila s sej organov fakultete
5. Habilitacija
6. Razno 
Ker je dekan prosil za besedo, predlagal, da se doda točka Nagovor dekana na drugo mesto.
Ker razprave ni bilo, je predlagala sprejem slednjega sklepa:
Sklep 1.1:
Študentski svet Fakultete za kmetijstvo in biosistemske vede Univerze v Mariboru potrdi, da se v dnevni red 8. redne seje ŠS FKBV UM doda 2. točka Nagovor dekana.  
Sklep je bil soglasno sprejet.
Predsedujoča nato predstavi spremenjen dnevni red:
1. Potrditev predlaganega dnevnega reda 8. redne seje ŠS FKBV UM
2. Nagovor dekana
3. Potrditev zapisnika 7. redne seje ŠS FKBV UM
4. Poročilo o izvršitvi sklepov 
5. Poročila s sej organov fakultete
6. Habilitacija
7. Razno

Ker razprave ni bilo, je predlagala sprejem slednjega sklepa:

Sklep 1.2:

[bookmark: _Hlk215243478]Študentski svet Fakultete za kmetijstvo in biosistemske vede Univerze v Mariboru potrdi spremenjen dnevni red 8. redne seje ŠS FKBV UM v celoti. 
Sklep je bil soglasno sprejet.
Ad. 2 Nagovor dekana
Red. prof. dr. Aleš Gregorc na začetku vse prisotne pozdravi ter pojasni, da se je seji pridružil z namenom, da člane seznani s tremi pomembnimi točkami.  Pri prvi točki pove, da na Fakulteti za kmetijstvo in biosistemske vede v tem tednu poteka NAKVIS evalvacija. Povabi člane Študentskega sveta, ki so se odzvali vabilu, da se udeležijo srečanja z evalvacijsko skupino. Pri drugi točki člane seznani s sklepi Upravnega odbora Univerze v Mariboru z dne 2. 7. 2026.   Upravni odbor UM se je seznanil s poročilom vodstva Fakultete za kmetijstvo in biosistemske vede o nerealiziranih sklepih Upravnega odbora UM. Upravni odbor zahteva, da FKBV do 10. 9. 2026 sprejme odločitev o nerazpisu dveh visokošolskih študijskih programov za študijsko leto 2027/2028 in o odločitvi obvesti Upravni odbor UM. Upravni odbor zahteva takojšen pristop k racionalizaciji izvajanja študijske dejavnosti tako, da se bo izvajal 1 univerzitetni študijski program, 3 visokošolski študijski programi, 2 magistrska študijska programa in 1 doktorski študijski program. Prenova študijskih programov mora biti pripravljena in posredovana v postopek najpozneje do septembra 2027. Upravni odbor zahteva, da FKBV do 10. 9. 2026 pripravi jasno razmejitev infrastrukture na posestvu UKC glede na potrebe izvajanja posameznih študijskih programov ter opredeli, kateri del infrastrukture bo namenjen izvajanju tržne dejavnosti. Poudari, da je sklepe treba razumeti v pozitivnem smislu, saj je njihov namen racionalizacija študijskih programov in izboljšanje finančnega poslovanja fakultete. Člane Študentskega sveta, še posebej predstavnike v Senatu FKBV, prosi, da se s tematiko temeljito seznanijo, saj bodo sledile pomembne odločitve. Prodekanica Pia Narat pojasni, da je treba o navedeni tematiki najprej razpravljati s profesorji in nosilci študijskih programov. Poudari, da se študenti ne vidijo kot tisti, ki bodo odločali o tem, kateri študijski programi bodo ostali, so pa veseli vsakega povabila k razpravi in sodelovanju pri nadaljnjih pogovorih. Kot tretjo točko dekan opozori, da je prejel zanesljivo informacijo, da se nekateri predmeti v prvem letniku ne bi izvajali v skladu z urnikom ter da naj bi se predavanja izvajala na daljavo brez predhodne odobritve. Prisotne vpraša, ali so tudi sami prejeli kakršnekoli informacije v zvezi s tem. Prodekanica Pia Narat odgovori, da do nje takšne informacije niso prišle. Pojasni, da bi v primeru prejema kakršnegakoli elektronskega sporočila ustrezno ukrepala, vendar brez konkretnih dokazov ne more ukrepati. Prisotni se dogovorijo, da bodo zadevo preverili, se dodatno pozanimali ter poskušali pridobiti ustrezne dokaze, če bi se navedene informacije izkazale za resnične. Prodekanica Pia Narat se dekanu zahvali za udeležbo na seji ter za pravočasno seznanitev članov z navedenimi informacijami in sklepi Upravnega odbora Univerze v Mariboru.
Ad. 3. 	Potrditev zapisnika 7. redne seje ŠS FKBV UM
Prodekanica seznani ŠS FKBV z zapisnikom 7. redne seje ŠS FKBV UM.
Prodekanica predlaga sprejetje sledečega sklepa:
[bookmark: _Hlk215243512]Sklep 3:
Študentski svet Fakultete za kmetijstvo in biosistemske vede Univerze v Mariboru, potrdi zapisnik 7. redne seje.
Sklep je bil soglasno sprejet.
Ad. 4 Poročilo o izvršitvi sklepov
Prodekanica je seznanila ŠS FKBV UM, da ni sklepov v izvrševanju.
Prodekanica je predlagala sprejetje sledečega sklepa:
[bookmark: _Hlk215243591]Sklep 4:
Študentski svet Fakultete za kmetijstvo in biosistemske vede Univerze v Mariboru, se seznani s poročili o izvrševanju sklepov ŠS FKBV UM.
Sklep je bil soglasno sprejet.
Ad. 5 Poročila s sej organov fakultete
Predstavnica Študentskega sveta UM Pia Narat poroča o 20. redna seja Študentskega sveta Univerze v Mariboru z dne 15.6. Na 20. redni seji Študentskega sveta Univerze v Mariboru se je članom pridružila doc. dr. Maja Modic, prorektorica za študijsko dejavnost, ki je predstavila odgovore na predloge izboljšav Ankete o pedagoškem delu in obremenitvi študentov. Predstavnica je izpostavila, da je bil med obravnavanimi tudi predlog njihove fakultete, ki se glasi: »Za takšne situacije kot je naša fakulteta z majhnim številom študentov bi bilo pomembno najti način, kako zagotoviti anonimnost študentov, hkrati pa omogočiti, da so rezultati in mnenja vidni tudi v manjših letnikih, kjer bi sicer zaradi majhnega števila študentov lahko ostala brez pomena.« Na navedeni predlog je bilo pojasnjeno, da iz njega izhaja sprememba 10. člena Pravilnika, ki se po novem glasi: »V poročilih se na vseh ravneh prikazujejo samo rezultati, ki temeljijo na odgovorih več kot petih študentov. V nasprotnem primeru se zaradi premajhnega števila odgovorov in zaščite anonimnosti rezultati ne prikazujejo.« Spremembe in dopolnitve Pravilnika so bile že v javni razpravi in trenutno čakajo na obravnavo na Statutarni komisiji Senata Univerze v Mariboru. Predstavnica je dodatno poizvedovala o tem, kako se upoštevajo odgovori študentov iz manjših letnikov. Pojasnjeno ji je bilo, da se njihove ocene kljub neprikazovanju posameznih rezultatov vključujejo v skupno oceno, zato glas študentov iz manjših letnikov ni prezrt. Ob tem je bilo izpostavljeno tudi, da NAKVIS v primerih, ko celoten vpis v posamezen letnik ne dosega minimalnega zahtevanega števila respondentov, priporoča uporabo dodatnih metod zbiranja povratnih informacij študentov, kot so fokusne skupine. Predstavnica je izrazila zadovoljstvo, da so bili predlogi njihove fakultete prebrani, obravnavani in upoštevani pri pripravi sprememb pravilnika.
Predstavnik v Senatu FKBV Vid Švab poroča o seji Senata FKBV. Pove, da spremembe študijskih programov še vedno niso realizirane. Člane seznani, da je del opreme že v postopku nabave. Prav tako pojasni, da je fakulteta prejela določena sredstva s strani agencije, vendar ta niso bila porabljena za predvidene namene, zato jih bo morala vrniti. Nadalje poroča, da je fakulteto v preteklem tednu obiskal minister. Na srečanju so obravnavali tematike ekološkega kmetijstva, digitalizacije v kmetijstvu, perspektiv mladih v kmetijstvu, pomanjkanja opreme ter možnosti za pridobitev štipendij za študente. Pove tudi, da je Senat sprejel spremembe Pravilnika o tutorstvu, s katerimi se uvaja možnost izvedbe izobraževanj tutorjev skupaj s tutorji učitelji na FKBV po potrebi. Na seji je bilo prav tako potrjeno, da se objavi prosto delovno mesto na področju poljedelstva in gozdarstva za polni delovni čas. Delovno mesto obsega vodenje in nadaljnji razvoj poljedelske dejavnosti ter upravljanje gozdov.
Prodekanica Pia Narat predstavi ključne vsebine s seje Poslovodnega odbora FKBV. Pojasni, da so se člani seznanili z upravljanjem Univerzitetnega kmetijskega centra (UKC) Meranovo. V okviru razvoja dejavnosti razmišljajo o uvedbi darilnih bonov, ki bi jih ponujali v Hiši daril. Nadalje pove, da je sezona češenj v polnem razmahu ter da je Poslovodni odbor potrdil predlagane finančne odločitve. Vodja UKC člane Poslovodnega odbora obvesti, da bo zaradi dotrajanosti obstoječe opreme potreben nakup nove stiskalnice za sok. Člani Poslovodnega odbora jo pozovejo, da pripravi finančni izračun oziroma oceno investicije, ki bo podlaga za nadaljnjo obravnavo in odločanje o nakupu.
Prodekanica je predlagala sprejetje sledečega sklepa:
[bookmark: _Hlk215243623]Sklep 5:
Študentski svet Fakultete za kmetijstvo in biosistemske vede Univerze v Mariboru, se seznani s poročili sej organov fakultete.
Sklep je bil soglasno sprejet.
[bookmark: _Hlk215251276]Ad. 6 Habilitacija
Seja se zapre za javnost.
Ad. 7 Razno
Pod točko Razno ni bilo razprave.
Seja se je zaključila ob 22. uri.
Zapisala:                                                                                                          Predsedujoča:
Pia Narat                                                                                                            Pia Narat
                                                                                               Prodekanica za študentska vprašanja

